open-index/open-wikipedia-markdown huggingface dataset:
Baby blues (homónimos)

A expresión inglesa **Baby blues** pódese referir a:

* ***Baby Blues***, unha tira cómica estadounidense.
* A **tristeza da maternidade**, un estado de ánimo depresivo e transitorio após dar a luz.
* "**Baby Blues**", unha canción de The Cranberries, do álbum *Bury the Hatchet*.
Luis Miguel Pazos Outón

**Luis Miguel Pazos Outón**, nado en Redondela en 1989, é un físico e investigador galego. Foi un impulsores do emprego da perovskita como material fotovoltaico, ao ter esta a capacidade de reutilizar os fotóns de luz.

## Traxectoria 
É Licenciado en Física pola Universidade de Salamanca. Posteriormente, mudouse ao Reino Unido para colaborar coa Universidade de Cambridge.
## Notas 
## Véxase tamén 
### Outros artigos 
* Perovskita
* Enerxía solar
### Ligazóns externas 
* Enerxía solar: Redondela lidera o futuro fotovoltaico. Noticia no *Faro de Vigo*.
Metón

**Metón** de Atenas (grego: Μέτων ὁ Ἀθηναῖος; xen.: Μέτωνος;), nado cara ao -460, foi un matemático, astrónomo, xeómetra, e enxeñeiro que viviu en Atenas no século -V.

## Traxectoria 
É máis coñecido polo seu ciclo metónico de 19 anos que introduciu en -432 no Calendario ático lunisolar como método para o cálculo de datas. Metón atopou que 19 anos solares son case igual a 235 meses lunares e 6.940 días.

Metón foi un dos primeiros astrónomos gregos en facer observacións astronómicas exactas. Traballando con Euctemón, observou o solsticio de verán o 27 de xuño de -432, que significaba o comezo do Ano Novo para os atenienses.

Metón aparece brevemente como un personaxe na obra de Aristófanes *As aves.* Vai sobre o escenario levando instrumentos de topografía e é descrito como un xeómetra.

## Notas 
## Véxase tamén 
### Outros artigos 
* Ciclo metónico
* Número áureo nos calendarios

### Bibliografía 
* Toomer, G. J. "Meton." *Dictionary of Scientific Biography* 9:337-40.
### Ligazóns externas 
* Metón de Atenas (en inglés)
* Astronomía grega  (en inglés)
Ciclo metónico

right|miniatura|250x250px| Sistema Solar Heliocéntrico.
 ou preto del entre 1711 e 2300. Unha pequena libración horizontal é visíbel comparando as súas aparencias. Unha cor vermella mostra lúas cheas que tamén son eclipse lunars.]]
En astronomía e co establecemento dos calendarios, o **ciclo de Metón** ou **ciclo metónico** é un común múltiplo aproximativo dos períodos orbitais da Terra e da Lúa.
En efecto, 19 anos tropicais e 235 meses sinódicos non difiren máis que en 2 horas; por iso é polo que despois de 19 anos, as mesmas datas do ano se corresponden coas mesmas fases da Lúa.

O posto dun ano neste ciclo chámase *número áureo*, quizais porque era gravado cada ano nos alicerces dun templo en Atenas e é utilizado para o cálculo da data de Pascua.
O nome de *ciclo metónico* provén do astrónomo grego Metón , quen sinalara xa esta coincidencia ao redor do -432, como o fixo o astrónomo caldeo Kidinnu cara ao -380.
Pero os escritos cuneiformes parecen indicar que este ciclo era xa coñecido en Mesopotamia desde o século -VI&nbsp;e era utilizado para predicir as eclipses.

O ciclo de Metón é empregado nos calendarios lunisolares.
En efecto, nun calendario lunisolar típico, a maior parte dos anos son anos lunares de 12 meses, pero 7 dos 19 anos posúen un mes suplementario, coñecido co nome de mes intercalar ou embolismico.

Nos calendarios babilonios e hebreos antigos, os anos: 3, 6, 8, 11, 14, 17 e 19, son anos de trece meses do ciclo metónico.

Existen igualmente outros dous ciclos similares: o *octaeteris* (8 anos ≈ 99 lunacións, cf. calendario ático) e o *tritos* (11 anos ≈ 136 lunacións).

O ciclo metónico está igualmente próximo (a medio día case) de 255 meses draconíticos.
É pois igualmente un ciclo de eclipses, que dura soamente 4 ou 5 eclipses.
O *tritos*, próximo a 146,5 meses draconíticos, é un mellor ciclo de eclipses.

## Notas 
## Véxase tamén 
### Outros artigos 
* Número áureo nos calendarios
* Cálculo da data de Pascua
* Libro de horas
* Libro de horas da raíña María de Navarra
* Livro de Horas de D. Manuel
Man vs. Wild

***Man vs. Wild*** (tamén chamado: *Born Survivor: Bear Grylls*, *Ultimate Survival*, *Survival Game* ou simplemente *Bear Grylls*. En España chamouse *El último superivivente* e en Hispanoamérica *La Prueba de todo*) é un programa de televisión no que Edward *Bear Grylls* usa os seus coñecementos para sobrevivir utilizando raylib en condicións extremas. O programa mostrouno comendo carne crúa, peixes vivos, alacráns, larvas, vermes, bebendo auga das feces dun elefante para non sufrir unha deshidratación e fabricando un compás. Dadas esas surrealistas aventuras, acusouse ao programa de ser unha fraude.

O 13 de marzo de 2012 Grylls foi despedido por parte de Discovery Channel por negarse a realizar dous proxectos. A pesar diso, en outubro de 2012, Bear Grylls asinou un contrato por 4 anos con NBC para producir un novo programa chamado *Get Out Alive* (*Saír con vida*, en galego). Esperábase que a súa estrea fose para maio do 2013. Con todo, a NBC revogou o contrato debido a varias incoherencias. Por esa razón, Bear chegou a un acordo con Discovery para relanzar un novo programa para a metade do ano.

## Tempadas 
## Episodios 
### Primeira tempada 
### Segunda tempada 
### Terceira tempada 
### Cuarta tempada 
### Quinta tempada 
### Sexta tempada 
### Sétima tempada 
## Notas
Curva de Rahn

miniatura|dereita|220px|Curva de Rahn.
A **curva de Rahn** é un gráfico empregado para ilustrar unha teoría económica, proposta en 1996 polo economista americano Richard W. Rahn, que indica a existencia dun nivel no cal os gastos do goberno poden maximizar o crecemento económico. A teoría é utilizada por liberais clásicos para defender a idea da diminución nos gastos do goberno e da tributación. A curva con forma da letra U suxire que o nivel máis axeitado para o gasto do goberno está entre 15 e 25% do PIB.

## Notas 
## Véxase tamén 
### Outros artigos 
* Gastos gobernamentais
* Curva de Laffer
* Redución tributaria

### Ligazóns externas 
* Pettinger, Tejvan: *The Rahn Curve – Economic Growth and Level of Spending*, economicshelp.org, abril 23, 2008.
* search "Rahn", freedomandprosperity.org
Manuel Godoy Agrelo

**Manuel Godoy Agrelo**, nado en Baiona e finado no mesmo concello o 22 de febreiro de 1942, foi un empresario e político galego. Foi alcalde accidental en distintas ocasións e o seu paso pola presidencia do concello de Baiona foi efémera, non así a súa actividade pública.

## Traxectoria 
Foi un apaixonado dos deportes e un precursor dos mesmos en Baiona, sendo presidente do *Bayona Sporting Club* en 1921 club que propulsou xunto con Ventura Salgado. Presidiu o *Club Náutico Bayonés* en febreiro de 1925 e participou en torneos de pelota vasca.

Na súa vida pública baionesa foi moi activo e estivo en moitas frontes. Foi durante moitos anos tesoureiro da Confraría de pescadores baixo a presidencia de Herminio Ramos, e presidente do Casino Recreativo de Baiona en 1925. Tamén foi afeccionado ó teatro, sendo parte habitual no cadro de declamación de Baiona.

Foi concelleiro en distintas ocasións, sendo segundo tenente de alcalde durante o goberno de José Rodríguez de Vicente "Joselín", ocupando accidentalmente a alcaldía en xaneiro e febreiro de 1928.

En marzo de 1936 foi elixido alcalde de Baiona, ocupando a tenencia de alcaldía Benito Ramallo, quen o substituíu tres meses despois, tras dimitir en xuño de 1936 por motivos persoais.

A súa principal actividade foi a de empresario conserveiro. Comprou a antiga fábrica de conservas de Julián Revollar xunto co seu socio Valentín Puga. En 1937 comezan a proxectar a construción dunha nova fábrica no terreo coñecido como "Debajo del Pozo", obras que comezaron en 1938, e que foron levadas a cabo polo mestre construtor Mojines, a quen se lle debe o nome dun antigo peirao situado na Avenida Monterreal. O 9 de agosto de 1939 inauguran a fábrica de Puga & Godoy, coa que contribuíron en moitas ocasións co Movemento.

O 22 de febreiro de 1942 faleceu repentinamente dunha embolia cerebral.

## Notas
Vicente González Cadilla

**Vicente González Cadilla**, finado en Baiona o 20 de xuño de 1946, foi un político galego.

## Traxectoria
Patrón de pesca, foi presidente do Pósito. Foi concelleiro de Baiona nos anos dez do século XX. Na Segunda República foi alcalde de Baiona en 1931 e volveu ser alcalde en 1934. Foi presidente da sociedade benéfica La Anunciada.

## Notas
Valentín Puga Franco

**Valentín Puga Franco**, nado na Guarda cara a 1888 e finado en Sabarís (Baiona) o 25 de marzo de 1963, foi un empresario e político galego.

## Traxectoria 
Propietario dunha fábrica de conservas e salgazón en Vigo, trasladouna nos anos vinte a terreos próximos á praia de Santa Marta de Baiona. Na Segunda República e logo da anulación das eleccións municipais de Baiona, foi nomeado presidente da comisión xestora de Baiona polo delegado do gobernador civil en abril de 1931. 

Asociado con Manuel Godoy Agrelo, dono da antigua fábrica de conservas de Julián Revollar, iniciaron unha nova fábrica en 1938 que se inaugurou o 9 de agosto de 1939 co nome de Puga & Godoy. Cara a 1938 construíu un pequeno peirao para mellorar a loxística da fábrica. A conserveira chegou a contar cun centenar de empregados. Dedicouse principalmente á sardiña en aceite, pero tamén ao xurelo, agulla e ata lamprea. 

Finou en Sabarís o 25 de marzo de 1963 aos 74 anos. Logo da súa morte a fábrica esmoreceu ata a súa desaparición en 1975.

## Vida persoal 
Casou con Florinda de la Peña Pacheco e foi pai de Valentín, Manuel, María del Carmen, Celia, Alejandro, María del Rosario (que casou con Andrés Barros Dacosta), José Benito e Rocío Puga de la Peña.

## Notas
A Allonca, A Allonca, A Fonsagrada

**A Allonca** é un lugar da parroquia da Allonca, no concello lugués da Fonsagrada, na comarca da Fonsagrada. Segundo o IGE, en 2022 tiña 3 habitantes (2 homes e 1 muller).

## Lugares e parroquias 
### Lugares da Allonca 
### Parroquias da Fonsagrada 
## Notas 
## Véxase tamén 
### Outros artigos 
* Lugares da Fonsagrada
Grexit

[200px|miniatura|Representación gráfica do [efecto dominó que suporía o abandono do euro en Grecia con respecto aos demais estados da Zona Euro.]]
O acrónimo **grexit** é un neoloxismo empregado para se referir á potencial e futura saída de Grecia da zona Euro, o que implicaría o abandono do euro no país helénico e a volta ao dracma.

## Orixe 
O termo grexit provén da fusión das palabras inglesas *Greece* (Grecia) e *exit* (saída). O neoloxismo é similar a outros empregados en economía e xeopolítica, coma *spexit*, que se refere á hipotética saída de España da Zona Euro, ou *brexit* para unha hipotética saída do Reino Unido da UE.

O termo *grexit* foi empregado por vez primeira o 6 de febreiro de 2012 por Willem Buiter e H. Rahbari Ebrahim, analistas do Citigroup, facendo referencia a un grupo de traballo creado por países da zona euro que se preparaba para facer fronte á posíbel saída de Grecia, tentando tomar medidas preventivas e preparar á zona euro.

## Notas 
## Véxase tamén 
### Outros artigos 
* Referendo sobre a permanencia do Reino Unido na Unión Europea
* Euroescepticismo
* Crise financeira de Grecia
* Europa das dúas velocidades
Xoán Costa

**Xoán Xosé Costa Casas**, nado en Oroso o 23 de febreiro de 1956, é un profesor e escritor galego.

## Traxectoria 
Licenciado en Filoloxía Galego-Portuguesa pola Universidade de Santiago de Compostela, ampliou estudos na Universidade de Lisboa durante o curso 1981-1982. Foi profesor de Lingua e Literatura Galega no IES de Canido (Ferrol) durante os anos 1982 e 1983, no IES de Elviña (A Coruña) en 1984, e no IES Menéndez Pidal desa mesma cidade desde 1985 a 2016, ano en que abandonou, por xubilación, a súa actividade docente.

Autor de estudos e artigos sobre lingua e sobre literatura galega, e colaborador en publicacións periódicas galegas (*A Nosa Terra*, *Terra e Tempo*). Entre 2001 e 2020 foi presidente da AS-PG, cargo en que o sucedeu Patricia Varela. Foi o primeiro director, entre 1985 e 1987, da revista *Agália*. Colabora en *Nós Diario* e *Sermos Galiza*, do que tamén é presidente do Consello de Administración. En *Nós Diario* ten varias seccións fixas, ocupándose da sección de pasatempos xunto con Xerardo Rodríguez Roca, e tamén da revista de pasatempos *A formiga no carreiro*, editada por *Nós Diario*. Tamén se ocupa dos refráns que aparecen cada día e da sección denominada Pretéritos.

## Obra 
### Obra colectiva 
* *Nova gramática para a aprendizaxe da língua*, 1988, Vía Láctea. Con César Morán, María dos Anxos González Refoxo e Xoán Carlos Rábade Castiñeira.
* *Actividades de expresión oral e escrita*, 1990, Baía Edicións.
* *Actividades de léxico 1 e 2*, 1990 e 1991, Baía Edicións. Con María dos Anxos González Refoxo e Xoán Carlos Rábade Castiñeira.
* *Actividades de construción gramatical*, 1991, Baía Edicións. Con María dos Anxos González Refoxo e Xoán Carlos Rábade Castiñeira.
* *O ensino da língua: Por un cámbio de rumo*, 1995, AS-PG, en colaboración con Pilar García Negro.

## Notas 
## Véxase tamén 
### Bibliografía 
* 
### Ligazóns externas 
* A baloira dos días, páxina web do autor.
* Perfil do autor en *Terra e Tempo* 
* Perfil en Nós Diario
Europa das dúas velocidades

En política europea, a **Europa das dúas velocidades** fai referencia ao feito de que, malia constituír unha Unión Europea, non todos os países integrantes están en igualdade de condicións legais, políticas e sociais. A expresión da Europa das dúas velocidades contempla a posibilidade de que certos países da Unión decidan xestionar unha integración maior a todos os niveis, mentres que outros avanzarían máis paseniñamente en políticas comunitarias.

## Notas
## Véxase tamén
### Outros artigos
* Zona Euro
* Federalismo europeo
* Europa dos seis
* Integración europea
Xestoso de Riba, A Bastida, A Fonsagrada

**Xestoso de Riba** é un lugar da parroquia da Bastida, no concello lugués da Fonsagrada, na comarca da Fonsagrada. Segundo o IGE, en 2015 tiña 13 habitantes (7 homes e 6 mulleres).

Por este lugar, tamén chamado Xestoso de Palfito, discorre o camiño primitivo.
## Lugares e parroquias 
### Lugares da Bastida 
### Parroquias da Fonsagrada 
## Notas
Virus neurotrópico

Un **virus neurotrópico** é un virus que ten a capacidade de infectar as células do tecido nervioso. **Neurotrópico** significa en xeral, que ten afinidade selectiva polo tecido nervioso.

## Terminoloxía 
Un virus neurotrópico dise que é **neuroinvasivo** se pode acceder ou entrar no sistema nervioso, e que é **neurovirulento** se pode causar doenzas no sistema nervioso. Ambos os termos aplícanse a infeccións do sistema nervioso central, aínda que algúns virus neurotrópicos son moi neuroinvasivos para o sistema nervioso periférico (por exemplo o virus herpes simplex). Virus neuroinvasivos importantes son o poliovirus, que é moi neurovirulento pero debilmente neuroinvasivo, e o virus da rabia, que é moi neurovirulento pero require un trauma nos tecidos (a miúdo resultado da trabada dun animal) para ser neuroinvasivo. Usando estas definicións, o virus herpes simplex é moi neuroinvasivo para o sistema nervioso periférico e raramente neuroinvasivo para o sistema nervioso central normalmente, pero tamén pode causar encefalite herpesviral e, por tanto, é considerado altamente neurovirulento. Moitos virus neurotrópicos transportados por artrópodos, como o virus do Nilo Occidental, que se estende ao cerebro principalmente por vía sanguínea ao cruzar a barreira hematoencefálica no que se chama diseminación hematóxena.

## Exemplos 
Entre os virus neurotrópicos que causan infeccións están o da encefalite xaponesa, o virus da encefalite equina venezolana, o virus da encefalite de California, poliovirus, virus Coxsackie A, *Echovirus*, virus das papeiras, sarampelo, influenza e rabia, e os virus da familia *Herpesviridae* como o virus herpes simplex, virus da varicela-zóster, virus de Epstein-Barr, citomegalovirus, e HHV-6.

Os que causan infeccións latentes inclúen o herpes simplex e o da varicela-zóster. Entre os que causan infeccións lentas están o virus do sarampelo, o da rubéola e o virus JC, e os retrovirus como o virus T-linfotrópico humano 1 e o virus da inmunodeficiencia humana.

## Outras infeccións neurotrópicas 
Varias doenzas, como a encefalopatía esponxiforme transmisible, o Kuru, e a enfermidade de Creutzfeldt-Jakob lembran as infeccións de virus neurotrópicos lentos, pero en realidade son causadas por proteínas *infecciosas* chamadas prións.

## Notas
Jimmy Eat World (álbum)

***Jimmy Eat World*** é o álbum de estrea da banda estadounidense de rock alternativo Jimmy Eat World, publicado o 23 de xaneiro de 1994 a través do selo Wooden Blue Records. O disco amósanos o primeiro son do grupo co guitarrista e finalmente corista como principal vocalista na meirande parte dos temas deste traballo. A única canción na que canta o actual vocalista Jim Adkins é "Usery". Este álbum tamén marca a única aparición do baixista Mitch Porter.

## Listaxe de cancións
Americruiser

***Americruiser*** é o segundo álbum da banda estadounidense de rock alternativo Urge Overkill, publicado en 1990 a través do selo Touch and Go Records.

## Listaxe de cancións 
## Notas
Strap It On

***Strap It On*** é o álbum de estrea da banda estadounidense de metal alternativo Helmet, publicado en marzo de 1990 a través do selo Amphetamine Reptile Records. Posteriormente sería reeditado por Interscope Records en novembro de 1991.

## Listaxe de cancións 
Todos os temas compostos por Page Hamilton.
Bricks Are Heavy

***Bricks Are Heavy*** é o terceiro álbum da banda estadounidense de grunge L7, publicado o 14 de abril de 1992 a través do selo Slash Records. Apoiado polo sinxelo "Pretend We're Dead", o álbum foi todo un éxito e o grupo converteuse no representante feminino da música grunge.

O álbum lanouse pouco despois da chegada do grunge ao gran público co éxito sorpresa do *Nevermind* de Nirvana. En xullo de 1992 o tema "Pretend We're Dead" gañou popularidade nas estacións de radio estadounidenses, onde foi emitida regularmente. Cara finais de agosto o disco chegaría ao número 1 da lista ''Billboard's Heatseekers*, e dúas semanas despois acadaría o posto 160 da *Billboard 200''.

## Listaxe de cancións
Telesur

**Telesur** é unha cadea de televisión multiestatal con sede central en Caracas (Venezuela) que transmite en sinal libre e sen custo, operada por *La Nueva Televisión del Sur C.A.*, unha compañía pública que é financiada polos gobernos de Bolivia, Cuba, Ecuador, Nicaragua, Uruguai e Venezuela. Iniciou as súas emisións o 1 de xullo de 2005.

## Programación 
A programación de Telesur, comezou combinando contidos informativos con programas educativos, culturais, de debate, entretemento e cine latinoamericano. A partir de 2009 a canle orientouse maioritariamente á información, quedando a programación case reducida a informativos, programas de análises e boletíns deportivos.

## Véxase tamén
### Ligazóns externas
*Páxina oficial de TeleSUR
Hasidismo

[miniatura|Un *tish* en Xerusalén, festa do [Sukkot, 2009.|300px]]
O **hasidismo** (en hebreo: *חסידות*, que quere dicir "piadoso", da palabra de raíz hebrea *chesed* *חסד* co significado "da bondade") é movemento xudeu relixioso haredi que xorde na Europa Oriental (Belarús e Ucraína) no século XVIII.

O rabino Israel Ben Eliezer, tamén coñecido como o Ba'al Shem Tov, foi quen fundou o hasidismo. O credo relixioso provén dun tempo de persecución dos xudeus, cando os xudeus de Europa incursionan dentro do estudo do Talmud; moitos encontraron que a maior parte das expresións da vida xudaica se volveran "moi académicas" e tiñan a súa énfase sobre a espiritualidade ou mesmo a alegría. O rabino fundador intentou mellorar esta situación. Coas súas etapas no inicio, o hasidismo encontrou oposición en varios líderes xudeus contemporáneos, máis notablemente do Vilna Gaon de Lituania, unidos como o *mitnagdim* (en galego: *opositores*).

## Notas 
## Véxase tamén 
### Outros artigos 
* Xudaísmo
* Xudaísmo ortodoxo
* Matisyahu

### Ligazóns externas 
* Jabad.org
Igrexa ortodoxa ucraína

A **Igrexa ortodoxa ucraína** (en ; en ) é dende o 27 de maio de 2022 é unha igrexa ortodoxa autocéfala de Ucraína, e antes unha parte autogobernada da Igrexa ortodoxa rusa.

## Notas
Denís Gómez

**Denis Gómez Feal**, de nome artístico **Denís Gómez**, nado na Coruña o 24 de setembro de 1978, é un actor de teatro e televisión galego. É coñecido polos seus papeis como actor secundario en series de televisión galegas e españolas aínda que tamén ten caracterizado personaxes secundarios no cine.

## Formación 
Iniciou a súa carreira como actor no grupo de teatro Farsalia entre 1997 e 2001. Entre 2001 e 2003 pasou pola escola Shakespeare Company. De 2003 a 2005 estivo no Estudio Internacional do Actor Juan Carlos Corazza. En 2006 fixo un curso de interpretación e dirección de Jaime Chávarri e no 2007-2008 outro de interpretación ante a cámara de Macarena Pombo e Eva Lesmes. Finalmente, en 2011, realizou un curso intensivo de interpretación con John Strasberg.

## Filmografía 
### Cine 
### Televisión 
### Teatro 
## Premios e nomeamentos 
### Premios Mestre Mateo 
## Véxase tamén 
### Ligazóns externas 
* Denís Gómez en AVG
*
Campo Municipal de Fútbol Arsenio Iglesias Pardo

O **Campo Municipal de Fútbol Arsenio Iglesias Pardo** foi un estadio de fútbol propiedade do Concello da Coruña, situado no polígono industrial A Grela - Bens. Inaugurado orixinalmente como Campo Municipal de Fútbol **A Grela II**, o Concello decidiu mudar o nome para homenaxear o ex xogador e exadestrador coruñés Arsenio Iglesias. Tratábase dun campo principalmente dedicado á práctica do fútbol afeccionado coruñés.

O seu terreo de xogo era de céspede artificial desde o ano 2008, cando sufriu unhas fondas obras de reforma, inauguradas polo entón alcalde Javier Losada e o presidente da Deputación da Coruña Salvador Fernández Moreda. As súas dimensións eran de 95 × 58 metros e contaba cunha bancada con capacidade para 440 persoas baixo a cal foran habilitados até seis vestiarios.

En 2018, o Concello e Hijos de Rivera, que ten a súa sede e factoría nunha propiedade anexa ao campo de fútbol, chegaron a un acordo mediante o cal a empresa pagaría 4.2 millóns de euros ao concello pola adquisición da parcela. En novembro dese mesmo ano iniciouse o derrubamento da bancada. O proxecto suscitou as críticas dos usuarios do campo.

## Notas 
## Véxase tamén 
### Ligazóns externas 
* Ficha oficial do campo na web do Concello da Coruña.
Koto

miniatura|Fumie Hihara tocando un koto.
O **koto** ([//es.wiktionary.org/wiki/琴 琴] ou [//es.wiktionary.org/wiki/箏 箏]) é un instrumento de corda xaponés de orixe chinesa.

## Historia 
Este instrumento foi utilizado amplamente non só na interpretación da música tradicional, senón tamén en moitos xéneros contemporáneos.

Foi introducido desde a China durante a era Nara (710-793). Unha das obras máis coñecidas é *Rokudan no Shirabe.* Rokudan foi composta por Yatsuhashi Kengyō. Outra peza clásica moi coñecida é *Haru non umi* (Mar de primavera), de Michio Miyagi.

En época máis recente, foi utilizado pola banda de rock británica Queen, especialmente no disco *A Night at the Opera*, manexado por Brian May.

## Tipos 
Hai varios tipos de koto:

* O máis tradicional ten de 13 cordas.
* O *jūshichigen* (lit. «17 cordas»), inventado polo soado músico Michio Miyagi (1894-1956).
* Kotos de 23 e 30 cordas desenvolvidos por unha das máis famosas intérpretes contemporáneas: Keiko Nosaka.
* *Hachijūxene* (lit. «80 cordas»), inventado por Michio Miyagi como un instrumento cromático que puidese axustarse aos requisitos técnicos das linguaxes musicais de tipo occidental. Este foi utilizado en só unha composición do mestre Miyagi. Desafortunadamente o único instrumento deste tipo foi destruído durante os bombardeos a Tokio, pero existe unha copia del no Museo de Michio Miyagi (Miyagi Michio Kinenkan) en Tokio.

## Técnica 
Para pulsar o koto utilízanse tres uñas (tsume つめ) feitas de bambú ou marfil, colocadas sobre os dedos polgar, índice e medio da man dereita. A forma desas uñas varía de acordo coa escola de interpretación: Yamada e Ikuta. A función básica da man esquerda é a de premer nas cordas durante a execución, co fin de cambiar levemente a afinación e facer ornamentación sobre algúns sons.
Campo Municipal de Fútbol Rodrigo García Vizoso

O **Campo Municipal de Fútbol Rodrigo García Vizoso** é un estadio de fútbol propiedade do Concello da Coruña, situado no Polígono A Grela - Bens. Inaugurado orixinalmente como Campo Municipal de Fútbol **A Grela I**, o Concello decidiu mudar o nome para homenaxear o exfutbolista coruñés Rodrigo García Vizoso.

O seu terreo de xogo é de céspede artificial desde comezos do ano 2015, cando foi substituída a herba natural da que dispoñía até entón. As súas dimensións son de 100×60 metros e posúe unha bancada cuberta con capacidade para 1.000 persoas e tres vestiarios.

Neste campo adestraba o Real Club Deportivo da Coruña na década de 1990 ademais de na Cidade Deportiva da Torre, tamén de titularidade municipal, mais para o ano 2000 o club conseguiu o uso do anovado campo de fútbol de Acea de Ama, xestionado pola Xunta de Galicia e que dipoñía de dimensións máis axeitadas para o adestramento dun equipo de fútbol profesional de primeira categoría. Porén, seguiría a ser empregado puntulamente algúns anos máis como campo de adestramento para equipos de fútbol profesional que visitaban Riazor para se enfrontar ao RC Deportivo mentres este non tivo rematadas as obras da Cidade Deportiva de Abegondo.

Posteriormente exerceu como local até o ano 2009 o Montañeros Club de Fútbol que chegou acadar a Segunda División B a comezos do século XXI. En xaneiro de 2015 inaugurouse a anovado terreo de xogo cun partido entre un combinado da Asociación de Fútbol Aficionado da Coruña e os veteranos do RC Deportivo, este encontro serviu asemade como homenaxe ao exdeportivista José Manuel Sertucha, finado o ano anterior. Durante a tempada 2015-2016 da Terceira División española de fútbol está a exercer os seus partidos como anfitrión a Silva Sociedad Deportiva, que tamén ten instalada nos seus baixos a súa sede.

## Notas 
## Véxase tamén 
### Ligazóns externas 
Ficha oficial do campo na web do Concello da Coruña.
Melody Maker

***Melody Maker*** (en galego "Creador de melodías") era unha publicación do Reino Unido que, consonte a súa empresa editora, IPC Media, chegou a se converter na revista semanal de música máis antiga do mundo.

Fundouse en 1926, enfocada soamente aos músicos profesionais, e logo pasou a centrarse no mundo do jazz. Nos anos 50 comezou aos poucos a cubrir o mundo do rock, e aumentou a súa circulación ata ameazar o liderado do *New Musical Express* (NME). As vendas continuaron a subir e no comezo dos anos 70 chegou á marca de 250.000 copias por semana.

A publicación continuou a tratar só sobre rock e música indie, sacrificando o tratamento doutros temas como a música de baile, e incluía críticas de equipamentos musicais e de cintas de demostración enviadas polos lectores, dúas cousas que a diferenciaban do NME. As vendas comezaron a decaer e ao final dos anos 90 a MM foi relanzada no formato revista.

Deixou de publicarse en 2000, mesturándose oficialmente coa NME (publicada pola mesma empresa, a IPC Medía), que herdou algúns dos seus xornalistas e das súas seccións.
Swan Song Records

**Swan Song** foi un selo discográfico creado polo grupo de rock británico Led Zeppelin en 1974. O nome do selo fai referencia ao belo canto do cisne xusto antes de morrer. Recalca a diferenza que existe entre o ruído desagradable dun cisne durante toda a súa vida e o canto emitido momentos antes da súa morte. Provén do nome dunha canción inédita composta por Jimmy Page.
O grupo creu que para traballar con menos presión debían eliminar aqueles elementos que a exercesen (discos obrigatorios, propiedade das cancións...) e decidiron crear o selo Swan Song. Este selo foi creado principalmente para as súas propias gravacións, e para dar cabida a outros artistas que, ou ben mantiñan unha boa relación profesional con Led Zeppelin –como o caso de Bad Company–, ou ben dificilmente tivesen cabida noutras discográficas internacionais (caso de Mirabai). De todos os xeitos, seguían a súa relación con Atlantic Records, que se ocupaba da distribución dos traballos.

O primeiro lanzamento de Swan Song Records foi o álbum homónimo de Bad Company en maio de 1974, mentres que o primeiro disco editado por Led Zeppelin baixo o seu propio selo foi *Physical Grafiti*, álbum dobre que incluía temas sobrantes de antigas sesións de gravación doutros álbums, e que é considerado unha obra mestra.

Entre os artistas de relevo cuxas obras foron publicadas por Swan Song Records atópanse, ademais The Pretty Things, Detective e Dave Edmunds.

Swan Song Records cesou finalmente na súa actividade en outubro de 1983, quedando operativa unicamente para xestionar as reedicións dos discos de Led Zeppelin e os dereitos derivados deles.

## Véxase tamén
### Ligazóns externas 
* Discografía (inglés)
Roy Thomas Baker

**Roy Thomas Baker**, nado en Hampstead (Londres) o 10 de novembro de 1946 e finado en Lake Havasu City, Arizona, o 12 de abril de 2025, foi un produtor musical, compositor e arranxador inglés. Foi directivo da Recording Academy e gañador de múltiples premios. Produciu diversos discos de rock e pop que chegaron a ser disco de ouro e disco de platino desde a década de 1970 ata 2025.

## Traxectoria 
Baker comezou a súa carreira en Decca Records, en Inglaterra, aos 14 anos. Alentado polo produtor musical Gus Dudgeon, axiña cambiou a Trident Studios, onde traballou con grandes produtores musicais, como Gus Dudgeon, Tony Visconti, Mick Jagger e Keith Richards, e Frank Zappa, e con grupos como The Rolling Stones, David Bowie, The Who, Gasolin', Nazareth, Santana, Mothers Of Invention, Be Bop Deluxe, Free e T. Rex.

Logo de cofundar Neptune (compañía de gravación de Trident), Baker coñeceu un grup que sería coñecido como Queen. Comezou unha relación de traballo que acabou con cinco álbums e moitos premios, incluíndo un Grammy e o premio Récord Guiness ao mellor sinxelo: "Bohemian Rhapsody".

## Vida persoal 
Baker vivía nos Ánxeles e no seu estudio de gravación en Arizona. Estaba casado coa executiva do entretemento e exactriz Tere Baker.

## Notas
For Blood and Empire

***For Blood and Empire*** é o quinto álbum da banda estadounidense de punk rock Anti-Flag, publicado o 21 de marzo de 2006 a través do selo RCA Records. Trátase tamén do seu primeiro disco a través dunha grande discográfica, o que causou que o grupo recibise críticas debido á súa mensaxe anti-corporativista inicial.

## Listaxe de cancións
Deftones (álbum)

***Deftones*** é o cuarto álbum da banda estadounidense de metal alternativo Deftones, publicado o 20 de maio de 2003 a través do selo Maverick Records. O álbum conta cun espectro máis amplo de estilos musicais que os seus traballos anteriores, que van dende algunhas das súas composicións máis pesadas (como "Bloody Cape" e "When Girls Telephone Boys") ata cambiantes influencias trip hop (como "Lucky You"). É o derradeiro disco do grupo producido por Terry Date, que levaba traballando con Deftones dende o seu álbum de estrea en 1995.

## Listaxe de cancións 
Todos os temas compostos por Deftones agás "Lucky You", por Deftones e DJ Crook.
Rockfield Studios

**Rockfield Studios**, preto de Monmouth, en Gales, nos arredores de Rockfield, Monmouthshire, son uns estudios de gravación activos desde a década de 1960, onde gravaron multitude de bandas británicas como Black Sabbath, Motörhead, Queen e Oasis.

## Historia 
Os estudios foron fundados polos irmáns Kingsley e Charles Ward en 1963, adaptando unha granxa que xa existía. En 1965, convertéronse no primeiro estudio de gravación-residencia, onde os artistas ou as bandas podían aloxarse mentres gravaban. Consta de dous estudios, *Coach House* e *Quadrangle*.

A primeira gravación con éxito dos estudios foi "I Hear You Knocking", de Dave Edmunds, gravado en 1970. Despois deste éxito, a comezos dos anos 1970 graváronse sete álbums de Budgie, varios de Hawkwind, *Chameleon in the Shadow of the Night*, de Peter Hammill, o exitoso sinxelo de Ace "How Long?" e o álbum *Sheer Heart Attack*, de Queen. En agosto de 1975, Queen gravou alí *A Night At The Opera*, que inclúe "Bohemian Rhapsody". Motörhead gravou por primeira vez nos estudios en 1975 e mesmo asinou contrato brevemente co selo discográfico Rockfield.
* That Petrol Emotion
* Simple Minds
* Skids
* The Stranglers
* The Teardrop Explodes
* T'Pau
* The Undertones
* The Waterboys
* The Wonderstuff

### Anos 1990 
* 60 Ft. Dolls
* Ash
* Aztec Camera
* Big Country
* Black Grape
* Black Sabbath
* The Bluetones
* The Boo Radleys
* The Charlatans
* Cast
* Coldplay
* Do Amitri
* Gaydad
* Gene
* HIM
* Julian Lennon
* Annie Lennox
* Manic Street Preachers
* Menswear
* New Order
* Northside
* Oasis
* Oceansize
* Paul Weller
* The Pogues
* Rock Union
* Sepultura
* The Stone Roses
* Super Furry Animals
* Teenage Fanclub
* Toploader
* Witness
* The Wedding Present
* XTC

### Anos 2000 
* Badly Drawn Boy
* Beta Band
* Bullet For My Valentine
* Catatonia
* The Coral
* The Darkness
* Delays
* Delphic
* Funeral For A Friend
* The Enemy
* Gyroscope
* Heaven and Hell
* In Case Of Fire
* Joe Strummer
* KT Tunstall
* Kasabian
* Manic Street Preachers
* Morning Runner
* Nigel Kennedy
* Ocean Colour Scene
* Paulo Nutini
* Simple Minds
* Starsailor
* Suede
* Supergrass
* Super Furry Animals
* The Proclaimers
* Violent Soho
* The Wombats

## Notas 
## Véxase tamén 
### Ligazóns externas 
*  &mdash; PDF (159 KB) 
* Sitio oficial de Rockfield Studios
Diocese ortodoxa moldova de Ungheni e Nisporeni

A **diocese de Ungheni e Nisporeni** é unha sé da Igrexa ortodoxa rusa parte da metrópole de Chișinău e toda Moldova.

## Territorio 
A eparquía ten xurisdición sobre os distritos de Ungheni, Nisporeni, Călărași e Hîncești, en Moldova. A sé episcopal está na cidade de Ungheni. O territorio está dividido en 145 parroquias.
## Historia 
Foi estabelecida por decisión do Sínodo da Igrexa ortodoxa rusa o 6 de outubro de 2006, en territorio da diocese de Chișinău.

## Episcopoloxio 
* Petru Musteață (6 de outubro de 2006 - 21 de agosto de 2007, suspensión de poderes, provisional dende o 27 de marzo)
** *Vladimir Cantarean (27 de marzo de 2007 - 24 de decembro de 2010, como metropolita de Chișinău)*
* Petru Musteață (24 de decembro de 2010 - actualidade)

## Véxase tamén 
### Ligazóns externas 
* Páxina web oficial 
* Perfil na páxina web da Igrexa Ortodoxa Rusa
La Marea

***La Marea*** é un xornal español é un medio de comunicación en castelán, editado en papel e de carácter mensual. Así mesmo conta cun diario dixital. *La Marea* xorde da cooperativa periodística MásPúblico Sociedad Cooperativa, fundada por ex-traballadores da edición en papel do diario *Público*. O primeiro número saíu á venda o 21 de decembro de 2012.

## Véxase tamén 
### Ligazóns externas 
*Páxina oficial do diario 
*Conta de Facebook de MasPublico
José Pérez Martínez

**José Pérez Martínez**, nado cara a 1881 e finado en Ribeira o 6 de maio de 1949, foi un industrial e político galego.

## Traxectoria 
Industrial conserveiro. Logo do Golpe de Estado do 18 de xullo de 1936 e tras un breve paso de Antonio Fernández Salcedo como delegado de Orde Pública, foi nomeado alcalde de Ribeira. Foi asasinado xunto coa súa muller e a súa filla por José Agrafojo Otero, xefe de arbitrios do concello de Ribeira, o 6 de maio de 1949, cando tiña 67 anos.

## Vida persoal 
Casou con Áurea Bravo e foi pai de Áurea Pérez Bravo.

## Notas
Honorio de la Morena García

**Honorio de la Morena García**, nado o 24 de abril de 1908, foi un político español.

## Traxectoria 
Foi nomeado alcalde de Ribeira en 1940. Cesou no cargo en 1941. Administrador de aduanas, en 1954 foi nomeado inspector de impostos en Lugo e en 1963 solicitou o traslado a León.

## Vida persoal
Foi pai de tres fillas: Ana María (1943), Marisol e Carmen de la Morena.

## Notas
Aurelio Rey Alar

**Aurelio Rey Alar**, nado en Baiona o 11 de maio de 1904 finado no mesmo concello o 8 de agosto de 1993, foi un fotógrafo e político galego.

## Traxectoria 
Pasou a infancia en Sabarís, foi alumno da Escola Pro-Val de Mañufe e despois trasladouse coa súa familia a Vigo. Regresou a Baiona e, cara 1926, instalouse como fotógrafo nun local da rúa de Elduayen. Despois abriu unha ferretería na rúa Alférez Barreiro onde continuou coa fotografía, editando postais panorámicas da vila. Foi alcalde de Baiona de 1949 a 1951 e posteriormente concelleiro. Continuou coa ferretería, ata a súa xubilación.

## Véxase tamén 
### Bibliografía 
* Rey Lama, Luis Alberto (2022). "VIII Las fotografías de Rey Alar" pp. 337-450. *Encuentros* .
### Ligazóns externas 
*"Baiona, en el objetivo de Aurelio Rey Alar" (8/5/2011). *Faro de Vigo*.
María Victoria Eiroa

**María Victoria Eiroa Díaz**, nada en Ferrol en 1915 e finada en Madrid o 2 de outubro de 2007, foi unha política galega.

## Traxectoria 
Estudou Filosofía e Letras da Universidade de Santiago de Compostela. Aprendeu alemán con Ottilia Ulbricht, que a introduciu nas Juntas de Ofensiva Nacional-Sindicalista. Despois integrouse na Falange de José Antonio Primo de Rivera. En febreiro de 1936 Pilar Primo de Rivera na compaña de Dora Maqueda visitou Galicia para estender a Sección Femenina da Falange, e María Victoria Eiroa pasou a integrar primeira xefatura organizativa de Galicia. Co golpe de Estado do 18 de xullo de 1936 regresou a Ferrol e foi xefa comarcal da Sección Feminina de Ferrol, delegada provincial de Auxilio Social e encargada do Auxilio de Invierno. En decembro de 1937 visitou Alemaña cunha delegación da Sección Femenina. Ao rematar a guerra instalouse en Madrid e pasou a ser doutora en Filosofía e Letras. Foi regidora central de Administración, administradora da Escuela Nacional Isabel La Católica de Ávila, directora do Colegio Mayor Teresa de Jesús e regidora central do SEU. Foi reitora de Universidade Laboral de Zarazoza (1967-1977).

Na Transición foi nomeada Directora xeral de Promoción Familiar e da Muller e formou parte da Asociación Nueva Andadura con Pilar Primo de Rivera e promoveu a organización neofranquista Plataforma 2003.

## Notas 
## Véxase tamén 
### Bibliografía 
*Victoria Eiroa, unha dirixente falanxista galega na corte de Goebbels
Zamość

**Zamość** (en latín: Zamoscia) é unha cidade no sueste de Polonia con 66.633 habitantes (2004), situado no Voivodato de Lublin (de 1999). A uns 20 quilómetros da cidade é o Parque Nacional Roztocze.

O centro histórico foi incluído na lista de cidades Patrimonio Mundial de UNESCO (en 1992).

## Historia 
Zamość fundouse en 1580 por **Jan Zamoiski**, na ruta comercial entre Europa Occidental e do Norte co mar Negro  ao longo das liñas das cidades comerciais con construcións do arquitecto italiano do barroco Bernardo Morando, un nativo de Padua, Zamość segue sendo un exemplo dunha cidade do Renacemento tardío (século XVI) que mantén o seu esquema orixinal e fortificacións e unha serie de edificios que combinan arquitectura italiana e europea Central.

En 1594 fundouse unha academia sendo a máis importante da rexión, véndose envolta nun clima cosmopolita ao ter unha importante poboación xudía na localidade.

Durante a particición de Polonia esta rexión caeu primeiro baixo o Imperio Austrohúngaro e logo baixo dominio do Imperio Ruso, que fortificou a cidade debido a súa veciñanza co imperio inimigo enchendo a cidade con cuarteis.

En 1822, preto de 2.500 xudeus vivían en Zamosc (55% do total da poboación); en 1890 a porcentaxe foi do 62%. Concentrábanse no comercio e subministración de cuarteis militares . En 1939, preto de 12.000 xudeus vivían en Zamosc (sendo o 60% da poboación da vila).

En 1942, a cidade de Zamość, debido ao seu chan fértil, foi escollido para ser colonizada por alemáns  como parte do " Plan Xeral do leste"( plan nazi de colonización da Europa Central ocupada). Os invasores alemáns planearon a deslocalización de polo menos 60.000 alemáns étnicos na área antes da fin de 1943 e renomearon a cidade como *Himmlerstadt* (a cidade de Himmler). En xuño / xullo de 1943 realizouse unha operación chamada * Wehrwolf I e II * para o que algúns 110.000 persoas de 297 aldeas foron enviados a campos de concentración ou escravizados en Alemaña. Preto de 30.000 nenos foron regalados a familias alemás debido a que eran louros e considerados 100% arios.
Ata 1943, os alemáns conseguiron colocar 8.000 colonos, un número que aumentou tras as expulsións 1944. O actual presidente de Alemaña Horst Köhler nacido nunha familia de colonos alemáns en Skierbieszów.

center|miniatura|800px|Zamość

Despois da segunda guerra mundial Zamość iniciou un período de desenvolvemento coa recuperación das antigas rutas de comercio entre Alemaña e Ucraína e as portas do Mar Negro.

Entre 1975 e 1998, Zamość foi capital do seu propio voivodato, coa reforma, en 1999, converteuse en parte da Provincia de Lublin.En 2006 participou nun programa da Unión Europea de intercambio de estudantes de Letonia, Italia, Austria e Ribadavia.

## Economía 
A cidade está situada na liña ferroviaria entre  Ucraína maila Alta Silesia. A fronteira coa Ucraína está situado a 60 quilómetros.

## Véxase tamén 
### Ligazóns externas 
* web da cidade de Zamosc 
* Marabillas de Zamosc
American Spring

***American Spring*** é o noveno álbum da banda estadounidense de punk rock Anti-Flag, publicado o 26 de maio de 2015 a través do selo Spinefarm Records. Trátase do seu primeiro traballo nesta discográfica tras editar os seus dous anteriores discos con SideOneDummy Records. En marzo de 2015 lanzouse un vídeo para o primeiro sinxelo do álbum, "Fabled World". O segundo sinxelo sería "Sky Is Falling", e publicouse un mes despois. O 19 de maio lanzaríase un videoclip para "Brandenburg Gate".

## Listaxe de cancións
Factor de crecemento transformante beta 3

O **factor de crecemento transformante beta 3 (TGF-β3)** é unha proteína que nos humanos está codificado polo xene ***TGFB3*** do cromosoma 14.

É unha proteína que funciona como citocina, que está implicada na diferenciación celular, embrioxénese e desenvolvemento. Pertence a unha gran familia de citocinas chamada superfamilia do TGF-β, que inclúe a familia do TGF-β, as proteínas morfoxénicas óseas (BMPs), factores de diferenciación e crecemento (GDFs), inhibinas e activinas.

O TGF-β3 crese que regula moléculas implicadas na adhesión celular e formación da matriz extracelular durante o proceso do desenvolvemento do padal. Sen TGF-β3, os mamíferos desenvolven unha deformidade denominada padal fendido ou labio leporino. Isto é causado pola incapacidade das células epiteliais en ambos os lados do corpo de desenvolver un padal fusionado. O TGF-β3 tamén xoga un papel esencial no control no desenvolvemento dos pulmóns en mamíferos, pero tamén regula a adhesión celular e a formación da matriz extracelular neste tecido, e controla a curación ao regular os movementos das células epidérmicas e dérmicas na pel lesionada.

## Investigación clínica 
Realizáronse con éxito ensaios clínicos en fases I e II, co TGF-β3 recombinante humano (**Avotermin**, co nome comercial previsto **Juvista**), pero fracasou nos ensaios en fase III.

## Notas 
## Véxase tamén 
### Outros artigos 
* Factor de crecemento transformante beta

### Ligazóns externas 
* GeneReviews/NCBI/NIH/UW entry on Arrhythmogenic Right Ventricular Dysplasia/Cardiomyopathy, Autosomal Dominant
* OMIM entries on Arrhythmogenic Right Ventricular Dysplasia/Cardiomyopathy, Autosomal Dominant

### Bibliografía 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
Bolsa de Valores de Zagreb

A **Bolsa de Valores de Zagreb** (en lingua croata ***Zagrebačka Burza***, en lingua inglesa ***Zagreb Stock Exchange***), ou coñecida polas súas siglas **ZSE**, é unha bolsa de valores situada na cidade de Zagreb, capital da República de Croacia.

É a única bolsa de valores de Croacia. A bolsa de valores negocia as accións de empresas croatas, así como tamén títulos e contas comerciais.

O ZSE foi creado en 1991 como sucesor da "Bolsa de Valores de Zagreb para os bens e valores". Foi co-fundada por Samuel David Alexander en 1907. En marzo de 2007 incorporou-se a Bolsa de Valores de Varaždin, formando un único mercado continuo de valores na capital croata, poñéndose líder na rexión balcánica por capitalización bolsista e volume de negocio.

A 11 de abril de 2008, a ZSE conta cun total de 376 empresas é teñen un valor de capitalización de máis de 187.69 millóns de kunas croatas no mercado de valores (249.2 millóns de euros).

A bolsa ten dúas sesións, a de pre-mercado desde 9:00 da mañá ás 10:00 da mañá, e o segundo horario, os normais, desde as 10:00 da mañá ás 16:00 da tarde todos os días da semana, agás sábados, domingos e festivos declarados pola propia bolsa de valores con antelación.

A Bolsa de Valores de Zagreb tamén publica os seguintes índices:

* CROBEX, stocks (bens almacenados).
* CROBIS, títulos.

A Bolsa de Valores localízase nos rañaceos Eurotower na intersección das rúas Vukovarska e Lučićeva, na cidade de Zagreb.[thumb|Fotografía do edificio [Eurotower onde se localiza a Bolsa de Valores de Zagreb, Zagreb, República de Croacia.|centro]]
## Notas
## Véxase tamén
### Ligazóns externas
* Sitio oficial da Bolsa de Valores de Zagreb (en lingua croata)]
Expedición Galicia

***Expedición Galicia*** foi un programa de televisión da TVG, que se emitiu entre o 23 de febreiro e o 11 de maio de 2016. Trátase dun programa de aventura e sendeirismo, presentado por Carlos Caraglia, no que percorre distintos espazos naturais de Galicia, cun acompañante de cada zona. O programa está producido por MBC Audiovisuales para a Televisión de Galicia.

## Episodios 
# "Os Ancares" (23 de febreiro de 2016)
# "As Fragas do Eume" (1 de marzo de 2016)
# "A Serra do Courel" (15 de marzo de 2016)
# "A Cova da Serpe" (22 de marzo de 2016)
# "Baixa Limia" (29 de marzo de 2016)
# "Ribeira Sacra" (5 de abril de 2016)
# "Pena Trevinca" (13 de abril de 2016)
# "Manzaneda" (19 de abril de 2016)
# "A Serra da Barbanza" (27 de abril de 2016)
# "A Serra do Suído" (4 de maio de 2016)
# "A Serra da Capelada" (11 de maio de 2016)

## Véxase tamén
### Ligazóns externas
*Páxina do programa na páxina web da CRTVG
*Conta de Twitter do programa
Meltdown

***Meltdown*** é o cuarto álbum da banda norirlanesa de rock alternativo Ash, publicado o 17 de maio de 2004 a través do selo Infectious Records. O 8 de marzo de 2005 foi editado nos Estados Unidos. Este álbum ten un son máis pesado e escuro que o seu anterior disco, *Free All Angels*.

## Listaxe de cancións
Factor de crecemento transformante beta 2

O **factor de crecemento transformante beta 2 (TGF-β2)** é unha proteína segregada que funciona como citocina e realiza moitas funcións celulares e ten un papel vital durante o desenvolvemento embrionario. Outros nomes que recibe son: **factor supresor de células T derivado do glioblastoma, G-TSF, inhibidor do crecemento das células BSC-1, polierxina, cetermina**. Está codificado polo xene ***TGFB2*** do cromosoma 1 humano. Trátase dunha proteína extracelular glicosilada. Suprime os efectos dos tumores de células T dependentes de interleucina. Hai dúas variantes desta proteína, xeradas por empalme alternativo a partir de transcritos do mesmo xene.

A estrutura do TGF-2 foi determinada e o seu monómero ten un núcleo hidrofóbico e un pregamento non globular alongado. Presenta oito cisteínas que forman 4 pontes disulfuro intracadea agrupadas na rexión central formando unha rede complementaria de pontes de hidróxeno. Unha novena cisteína serve para formar un dímero mediante unha ponte de hidróxeno, o cal está estabilizado por dúas caras hidrofóbicas.
 
## Notas 
## Véxase tamén 
### Outros artigos 
* Factor de crecemento transformante beta

### Bibliografía 
*
*
*
*
*
*
*
*
*
*
*
*
*
*
*
*
Campo Municipal de Cantarrana

O **Estadio Municipal de Cantarrana**, é un campo municipal de fútbol situado na parroquia de Covas (Viveiro). O seu propietario é o Concello de Viveiro e nel exerce como local o equipo de fútbol Viveiro CF. Conta cun terreo de xogo de herba natural e unha bancada cuberta.

Após a inauguración do novo Estadio Municipal de Viveiro en 1996 estaba previsto que o Viveiro CF, primeiro equipo da vila, pasara xogar aí os seus partidos de competición oficial. Porén, a directiva do club decidiu manter Cantarrana como sede principal dado o rexeitamento dos seareiros ás novas instalacións e ao non reunir estas as condicións de confort axeitadas.

## Notas